《翩翩者鹤贺吴子重闱荣寿三首 其一》
明代·黄佐

亭亭州山阴，松竹何青青。上有九苞羽，下有千岁苓。

栖息东王公，照耀南极星。鹍弦沸瑶席，绣幄开云屏。

奕叶惠文冠，执法天子庭。佩结苍精龙，金绯明玉映。

欢声彻霄汉，恩波告冥冥。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。